Zeynep Korkmaz

Zeynep Korkmaz (Nevşehir, 1921eko uztailaren 5a – 2025eko otsailaren 6a) turkiar hizkuntzalaria izan zen, dialektologian aditua.

 Lehen urteak eta ikasketak 
Yusuf Hüsnü Dengi eta Şefika Dengiren alaba, Zeynep Korkmaz Nevşehirren jaio zen 1921eko uztailaren 5ean. Ahizpa bat eta neba bat zituen.

Lehen eta bigarren mailako ikasketak Esmirnan egin zituen. 1940an, nesken ikastetxe batean graduatu zen eta 1944an Ankarako Unibertsitatean lizentziatu zen, turkieran eta literaturan espezializatuz. Unibertsitate berean doktoretza egin zuen 1950ean. Bere tesia Anatoliako dialektoen ingurukoa zen.

 Ibilbide profesionala 
Lizentziatu ondoren, Ankarako Unibertsitateko Hizkuntza, Historia eta Geografia Fakultateko laguntzaile bihurtu zen 1945ean. Hiru urte geroago Turkiera eta Literatura Sailean hasi zen lanean. Doktorego ondoko ikasketak Hanburgoko Unibertsitatean egin zituen. 1954-1955 urteetan antzinako turkiera ikasi zuen Annemarie von Gabain, O. Pritsak eta O. Von Essenekin. 1957an irakasle elkartu bihurtu zen eta 1964an katedradun. 1990ean erretiroa hartu zuen.

 Bizitza pertsonala eta heriotza 
Mehmet Korkmazekin ezkonduta zegoen eta 1984an alargundu zen. Bi seme-alaba izan zituen. 2021eko uztailean 100 urte bete zituen eta 2025eko otsailaren 6an hil zen, 103 urte zituela.

 Kidetza 
Turkiako Kultura Ikerketa Institutuko, Nazioarteko Altaistika Konferentzia Iraunkorreko, Otomandar eta Otomandar aurreko Ikerketa Batzordeko; Societas Uralo-Altaica erakundeko eta Turkiako Zientzia eta Literatura Akademikoen Batasun Profesionaleko kidea izan zen.

 Lan hautatuak 
Korkmazek turkieraren inguruko 16 liburu eta 250 artikulu baino gehiago idatzi zituen. Hona hemen horietako batzuk:

 Erreferentziak 

 Kanpo estekak 

Kategoria:Turkiako zientzialariak
Kategoria:Emakume hizkuntzalariak
Kategoria:Dialektologoak
Kategoria:Turkiako irakasleak
Kategoria:Emakume irakasleak
Kategoria:Turkiako ehun urtedunak